इंदिरा गांधी राष्‍ट्रीय जनजातीय विश्‍वविद्यालय (आईजीएनटीयू), अमरकंटक, मध्‍य प्रदेश की स्‍थापना संसद के एक अधिनियम द्वारा की गई है। इस विश्‍वविद्यालय में अकादमिक कार्यकलापों की शुरूआत अकादमिक सत्र 2008-09 से हुई। यह विश्‍वविद्यालय विभिन्‍न विषयों में अवर स्‍नातक एवं स्‍नातकोत्‍तर पाठ्यक्रमों का संचालन कर रहा है। यह विश्‍वविद्यालय देश की जनजातीय जनसंख्‍या हेतु उच्‍चतर शिक्षा एवं अनुसंधान सुविधाएं प्रदान करने तथा प्रौन्‍नयन के अवसर प्रदान करने के लिए एक शिक्षण एवं संबद्धन विश्‍वविद्यालय के तौर पर कार्य कर रहा है।